De Aar
De Aar on linn Lõuna-Aafrika Vabariigis Põhja-Kapimaa provintsis, Pixley ka Seme ringkonna ja Emthanjeni valla halduskeskus. Linn on asutatud 1903. aastal. De Aar on tähtis raudteesõlm. 2011. aasta rahvaloenduse andmetel oli De Aari elanikest värvilisi 57,3%, mustanahalisi aafriklasi 33,2%, valgeid 8,3%, India või Aasia päritolu inimesi 0,6% ja teisi 0,6%. Afrikaani keelt kõneles emakeelena 69,3% inimestest, koosa keelt 24,7% ja inglise keelt 2,6%.